P r e d k l a d a c i a   s p r á v a

Predseda vlády SR Mikuláš Dzurinda  predkladá návrh ústavného zákona mimo Plánu legislatívnych úloh vlády SR na rok 2006.
	Zloženie Národnej rady Slovenskej republiky dané výsledkami volieb v roku 2002 doznalo v priebehu posledných rokov viacero zmien. Týmito zme-nami vznikol stav, keď vláda Slovenskej republiky ustanovená podľa výsledkov volieb už nemá v národnej rade potrebnú politickú podporu. Tým sa značne zužujú možnosti vlády efektívnym spôsobom vykonávať ústavou a zákonmi zverené pôsobnosti pri riadení štátu. Takýto stav by mohol spôsobiť aj to, že vláda by nemohla svojimi rozhodnutiami vykonať niektoré úlohy smerujúce k zabezpečeniu ekonomickej a právnej stability Slovenskej republiky. 
Vzhľadom na vzniknutú politickú situáciu, ústavnú a vládnu krízu sa pred-sedovia všetkých parlamentných politických strán dohodli na predčasných voľ-bách do Národnej rady Slovenskej republiky, ktoré sa budú konať 17. júna 2006. 
	Realizácia predloženého návrhu ústavného zákona si nevyžiada mimo-riadne výdavky, pretože voľby budú v plánovanom volebnom roku. Predložený návrh ústavného zákona nemá ekonomické vplyvy, environmentálny dopad, ani vplyv na zamestnanosť.
	Návrh ústavného zákona nebol z časových dôvodov predložený na me-dzirezortné pripomienkové konanie.